Универзитет у Београду

Филозофски факултет

Наставно-научном већу

Наставно-научно веће Филозофског факултета Универзитета у Београду на седници од 7. новембра 2019. године изабрало нас је у стручну комисију за утврђивање услова за стицање научно-истраживачког звања НАУЧНИ САРАДНИК за др Јелену Ћуковић.

На основу увида у поднету документацију и научни рад кандидаткиње, Комисија подноси следећи

**И З В Е Ш Т А Ј**

**Биографски подаци**

Др Јелена Ћуковић, истраживач сарадник на Институту за етнологију и антропологију при Одељењу за етнологију и антропологију Филозофског факултета Универзитета у Београду, рођена је у Панчеву 17. 2.1992. године. Дипломирала је 2015. године на Одељењу за етнологију и антропологију Филозофског факултета у Београду са темом *Проблем „нерепрезентативности“ при селекцији елемената нематеријалног културног наслеђа у систему заштите Унеска, с посебним освртом на Републику Србију.* Мастер студије уписује 2015. године на Одељењу за етнологију и антропологију Филозофског факултета Универзитета у Београду и окончава их наредне, 2016. године са темом *Политичка употреба нематеријалног културног наслеђа*. Током студија, била је стипендисткиња Министарства просвете, науке и технолошког развоја. На Одељењу за етнологију и антропологију уписала је докторске студије 2016. године, а докторску дисертацију одбранила је у октобру 2019. године на Филозофском факултету Универзитета у Београду (ментор на сва три нивоа студија био је проф. др Милош Миленковић).

Као студенткиња докторских студија и стипендисткиња Министарства просвете, науке и технолошког развоја РС, од 2016. године године ангажована је у настави на Одељењу за етнологију и антропологију Филозофског факултета Универзитета у Београду (на предметима *Увод у проучавање материјалне културе и културног наслеђа* и *Етнолошка и антрополошка музеологија*), а од 2018. године запослена је као истраживач сарадник на Институту за етнологију и антропологију на Одељењу за етнологију и антропологију истог Факултета.

Ангажована је на истраживачком пројекту *Идентитетске политике Европске Уније: прилагођавање и примена у Републици Србији* (пројекат МПНТР РС177 017). Базична поља њеног интересовања и досадашњег рада су херитолохија, нематеријално културно наслеђе, политичка антропологија, антропологија права, политике идентитета, културни идентитет.

**Целокупна библиографија радова кандидаткиње**

**Изворни научни чланак у часопису:**

Ćuković J. 2019. Kompatibilnost koncepcija kulturnog nasleđa Uneska i Saveta Evrope, *Etnoanropološki problemi* 14 (4). **(М24 – 4б)**

Ćuković J. 2018. Muzika kao sredstvo samoreprezentacije ispitanika na antropološkom terenu, *Etnoanropološki problemi* 14 (1). 119–133. **(М24- 4б)**

Ćuković, J. 2017. (Nematerijalno) kulturno nasleđe kao instrument pomirenja i rešavanja kulturnih konflikata. *Antropologija*. 17 (3). 45-56**. (М51 – 3б)**

**Објављени сажетак научног излагања на конференцији:**

Ćuković, J. 2018. Muzika kao sredstvo samoreprezentacije ispitanika na antropološkom terenu u Stajić. M.(ur.) 2018. Nacionalni naučni skup Antropologija muzike. Institut za etnologiju i antropologiju. Filozofski fakultet. Beograd.**(М34 – 0,5 б)**

Ćuković, J. 2018 Evolucionističke premise u definisanju koncepta kulturnog razvoja u Uneskovim konvencijama, u Mitrović, Katarina M. i Ćuković, J. (ur.) 2018. *Prilog sa konferencije Društvo, nauka, progres: Lewis Henry Morgan (1818-1881)*. Beograd: Odeljenje za etnologiju i antropologiju Filozofskog fakulteta. **(М34 –0, 5 б)**

**Докторска дисертација:**

Докторска дисертација КУЛТУРНИ ИДЕНТИТЕТИ ИЗМЕЂУ НАУКЕ, ПОЛИТИКЕ И БИРОКРАТИЈЕ Антрополошка анализа заштите мањинског нематеријалног културног наслеђа у Унесковом систему у Републици Србији, на примеру АП Војводине.

Одбрањена 23. октобра 2019. године **(M 70 – 6б)**

**Приказ књиге:**

Ćuković, J. 2016. Primenjena humanistika u regulaciji identitetskih pitanja: kulturna diplomatija kao deo društvene odgovornosti i prilika za profesionalizaciju antropologa i etnologa. *Antropologija.,* 2016 (3). 111-114.

**Књига апстраката, уређивање:**

Mitrović. K. i Ćuković, J. ur. 2018. *Prilog sa konferencije Društvo, nauka, progres: Lewis Henry Morgan (1818-1881)*. Beograd: Odeljenje za etnologiju i antropologiju Filozofskog fakulteta.) **(М66 - 1б)**

**Монографија:**

Ćuković J. 2018. *Nematerijalno kulturno nasleđe iz antropološke perspektive: Reprezenatativnost, selektivnost i instrumentalizacija.* Odeljenje za etnologiju i antropologiju Filozofskog fakulteta Univerziteta u Beogradu. Dosije Studio. Beograd.

**Библиографија радова које је ауторка објавила до 2019. године класификована по категоријама**

**М24**

**1.**Ćuković J. 2019. Kompatibilnost koncepcija kulturnog nasleđa Uneska i Saveta Evrope. *Etnoanropološki problemi* 14 (4).

**2.**Ćuković J. 2018. Muzika kao sredstvo samoreprezentacije ispitanika na antropološkom terenu. *Etnoanropološki problemi* 14 (1). 119–133.

**М51**

Ćuković, J. 2017. (Nematerijalno) kulturno nasleđe kao instrument pomirenja i rešavanja kulturnih konflikata. *Antropologija*. 17 (3). 45-56.

**М34**

**1.** Ćuković, J. 2018. Muzika kao sredstvo samoreprezentacije ispitanika na antropološkom terenu u Stajić. M.(ur.) 2018. Nacionalni naučni skup Antropologija muzike, Institut za etnologiju i antropologiju. Filozofski fakultet. Beograd.

**2.** Ćuković, J. 2018. Evolucionističke premise u definisanju koncepta kulturnog razvoja u Uneskovim konvencijama, u Mitrović, Katarina M. i Ćuković, J. (ur.) 2018. *Prilog sa konferencije Društvo, nauka, progres: Lewis Henry Morgan (1818-1881)*. Beograd: Odeljenje za etnologiju i antropologiju Filozofskog fakulteta.

**М66**

Mitrović. K. i Ćuković, J. ur. 2018. *Prilog sa konferencije Društvo, nauka, progres: Lewis Henry Morgan (1818-1881)*. Beograd: Odeljenje za etnologiju i antropologiju Filozofskog fakulteta.)

**М70**

Докторска дисертација КУЛТУРНИ ИДЕНТИТЕТИ ИЗМЕЂУ НАУКЕ, ПОЛИТИКЕ И БИРОКРАТИЈЕ Антрополошка анализа заштите мањинског нематеријалног културног наслеђа у Унесковом систему у Републици Србији, на примеру АП Војводине.

Одбрањена 23. октобра 2019. године

**Научно-истраживачки рад кандидаткиње**

Библиографија радова др Јелене Ћуковић обухвата више оригиналних научних радова објављених у релевантним научним часописима, једну књигу, као и одбрањену докторску дисертацију.

Према *Правилнику о поступку и начину вредновања и квантитативном исказивању научноистраживачких резултата истраживача* Министарства просвете, науке и технолошког развоја, вредновање научне компетентности др Јелене Ћуковић било би следеће:

**Категоризација и вредновање радова кандидаткиње**

|  |  |  |
| --- | --- | --- |
| **Категорија** | **Број радова** | **Број бодова** |
| M24 | 2 | 8 |
| М51 | 1 | 3 |
| M71 | 1 | 6 |
| М34 | 2 | 1 |
| М66 | 1 | 1 |
|  |  | **19** |

**Услови за звање научни сарадник према Правилнику**

|  |  |  |
| --- | --- | --- |
| Диференцијални услов -од првог избора у претходно звање до избора у звање ... | **....** потребно је да кандидат има најмање XX поена, који треба да припадају следећим категоријама: | |
| Научни сарадник | Укупно | **16** |
| М10+М20+М31+М32+М33+М41+М  42+М43+М44+М45+М51+М52 ≥ | **10** |
| М11+М12+М13+М14+М21+М22+М23+М24+  М41+М42+M43+M51+M52 ≥ | **7** |

**Научни резултати др Јелене Ћуковић**

|  |  |  |
| --- | --- | --- |
| Диференцијални услов -од првог избора у претходно звање до избора у звање ... | **....** потребно је да кандидат има најмање XX поена, који треба да припадају следећим категоријама: | |
| Научни сарадник | Укупно | **19** |
| М10+М20+М31+М32+М33+М41+М42+М43+  М44+М45+М51+М52 ≥ | **11** |

**Анализа објављених радова**

Радови др Јелене Ћуковић баве се антрополошком анализом очувања нематеријалног културног наслеђа, Унескове политике која стоји иза система који је томе намењен, као и теоријским промишљањем херитолошке парадигме у научном смислу. Радови публиковани у часопису од међународног значаја, тематском зборнику, књига и докторска дисертација су посвећени разматрању питања позиције елемената немтеријалног културног наслеђа у политичком, бирократском и научном дискурсу. Библиографија Јелене Ћуковић састоји се од референци које су веома важне за постављање темеља општег теоријског промишљања, које има (1) важно место у студентској учионици, али и (2) у раду антрополога и етнолога, који разматра своју улогу у систему заштитите.

У раду (*Нематеријално) културно наслеђе као инструмент помирења и решавања културних конфликата* из 2017. године, Ћуковићева се бави антрополошким и етнолошким анализама ратних сукоба, националних и етноконфесионалних конфликата, и улогом које културно наслеђе има, не само као предмет сукоба, већ и као предмет иструментализације у сврхе легитимизовања започињања или одржавања конфликтног стања. Овај рад заступа тезу да је културно наслеђе, раме уз раме с културним идентитетом, вредносно неутралан појам и да стога има велики потенцијал као инструмент решавања сукоба и инструмент културно-политичких помирења. У раду се испитује подобност Унесковог система заштите нематеријалног културног наслеђа као одговарајућег оквира за позитивно означену инструментализацију. Испитивање потенцијала система заштите је једна од дистинктивних карактеристика ауторке када је критичко промишљање ове праксе у питању.

Посебним елементом нематеријалног културног наслеђа сматра се музика, те је један од радова ауторке посвећен управо овом културном феномену. У раду који је настао као последица националног скупа Антропологија музике, на основу делова интервјуа које је Ћуковићева спровела на неколико различитих терена, продубила је општу тезу да је улога коју музика има у креирању културног идентитета позната не само

истраживачима, већ и онима који су истраживани, те самим тим да може бити свесно инструментализована у репрезентацијске сврхе. Конкретно, ради се о три културне (у првом реду етничке) групе: о групи Словакиња, о спрској породици која је избегла из Хрватске и о групи студената са Јамајке који су били на студентскомпрограму у Јужној Каролини. Оно што је заједничко испитаницима из ових група јесте да су у представљању себе, уместо усмених одговора, користили песме и њихове текстове из оног музичког контигента који сматрају да је произашао из њихове заједнице и за које се очекивало да ће на питања одговорити подесније од њихових вербалних одговора. Циљ рада је да испита да ли се, када је употребљена као део репрезентацијске стратегије,ова врста израза информаната може тумачити аналитичким појмом политике идентитета разматрањем положаја антрополога и етнолога као истраживача, у сложеном процесу декодирања одговора испитаника и као пасивног учесника у стратегији истраживаних.

Трећи истакнути рад др Ћуковић је заснован на компаративној анализи два, (за нематеријално) културно наслеђе, најважнија документа појединачних институција: Унесковој Конвенцији о очувању нематеријалног културног наслеђа човечанства из 2003. године и Оквирној конвенцији Савета Европе о вредности културног наслеђа за друштво из 2005. године. Циљ рада је да упореди културне концепције Унеска и Савета Европе, и покаже има ли разлике у културним политикама једне глобалне и једне европске институиције на овом пољу.

Др Ћуковић је такође ауторка једне књиге, објављене почетком 2019. године. Дело се тематски налази у пресеку радова о културном наслеђу, радова из домена политичке антропологије и донекле радова са методолошком тематиком. Ради се о антрополошкој анализи Унескове концепције културе, конкретно нематеријалног културног наслеђа и подложности система заштите политичкој инстументализацији.

Ауторка примећује да ако је наслеђе могуће селектовати, могуће га је и бирократским путем модификовати за различите потребе, и тиме уводи читаоца у другу велику целину а која се тиче инструментализације нематеријалног културног наслеђа, то јест читавог система заштите. Она у овом делу аргументује да је једна од централних карактеристика Унескових операција у вези са наслеђем је чињеница да државе својевољно одабирају да ратификују одређену конвенцију и да направе међународно обавезујуће правне одредбе које ће послужити као инструмент за успостављање конкретне националне политике о наслеђу. То може резултовати стварањем легалних параметара за одговорне власти и бирократске институције на државном нивоу, чија је надлежност о природном и материјалном наслеђу јасно одређена, међутим када је реч о идентитетским носиоцима и симболичком наслеђу, остављен је простор за манипулацију. Овај део рада илустрован је примерима инструментализације елемената културног наслеђа у корист државе, а на штету мањинског станивиштва.

Преко Унескове регулативе, прегледа литературе и компаративних примера ауторка настоји и да се посебно позабави примером Републике Србије у систему заштите нематеријалног културног наслеђа. Па је тако грађу прикупљала, између осталог интервјуишући стручњаке, који се у Србији баве састављањем Националног регистра али имају и важну улогу у координирању идентификације, номинације, интерпретације нематеријалног културног наслеђа за Унескову листу.Ово монографско дело представља својеврстан допринос разумевању проблематике везане за нематеријално културно наслеђе. Ауторка је објашњавајући кључне концепте везане за дискурс наслеђа у антропологији, створила добру полазну тачку за хуманисте који желе да се укључе о дискусију, али и за лаике које занима ова тематика. Повезивањем концепта, дала је нове идеје и нове начине тумачења процеса који се одвијају у пресеку бирократије, политике и науке, који ће бити корисни у оквиру целокупне нучне расправе везане за инструментализацију, и мешање стручњака, конкретно, антрополога и етнолога у исходе тих процеса.

Најзад, дисертација Јелене Ћуковић начелно истиче да нематеријално културно наслеђе може да се посматра као поље пресека рада једне глобалне бирократске институције, државне политике и једне научне дисциплине, јер је начин на који је Унеско дефинисао овај појам у својој Конвенцији о нематеријалним културном наслеђу из 2003. године готово идентичан начину дефинисања предмета истраживања антропологије и етнологије и користи се у политичке сврхе. Нематеријално културно наслеђе (начелно: веровања, знања, културне праксе и обичаји) има велики значај за конструисање културних идентитета, који се показују као веома важни у политичким агендама државне управе. Унесков систем очувања нематеријалног културног наслеђа света подразумева детектовање, интерпретирање, бележење и заштиту елемената који задовољавају унапред задате критеријуме те институције, и та пракса је изазвала пажњу многих стручњака за културу. Низ аутора одговорио је на деловање Унеска у овом пољу , отворивши својим критикама многа питања везана за теоријску и практичну страну управљањем нематеријалним културним наслеђем. То су питања везана за идентитет, аутентичност, светски културни диверзитет, мултикултурализам, културне особености, бирократски рад у пољу културе, политику идентитета и многе друге појмове и њихове односе.Докторска дисертација Јелене Ћуковић, јединствена је у погледу пре свега теренског истраживања, као и истраживачког фокуса, односно полазне тезе, односно суочавања са проблемима политике државе и националних мањина из перспективе етнологије/антропологије, с циљем да пружи и научни и друштвени допринос. Ауторка то ради делимично и преиспитивањем улоге антрополога, где заправо преиспитује могућност да истраживач „преузиме део моћи“ од политичких и бирократских структура и укључи се, у смислу усмеравања друштвених процеса на основу научних сазнања, у осмишљавање тог система у корист легитимних носилаца културне особености (не само на националном нивоу, већ и на регионалном ниову, на нивоу мањинских група и др.).

Као конкретан пример за примену Унесковог оквира, Ћуковићева користи Војводину, као културно разнолику средину у којој се мултикултуралности већ извесно време даје приоритет као пожељном моделу међукултурних односа. Будући да се у оквиру мултикултурне политике лако долази до јачања разлика између заједница које живе заједно, без културних „мостова“, постоји могућност да Војводина добије нову сегрегативну форму културне огранизације. У том смислу рад је веома важан заразумевање разлике између а) инклузивног, насупрот етнички углавном искључивом и б) интеркултурално, насупрот мултикултурално-сегрегативном ремоделовању мреже заштите нематеријалног културног наслеђа у Републици Србији под окриљем Унеска.

Основна полазна претпоставка дисертације је да је систем очувања нематеријалног културног наслеђа који је осмислио Унеско могуће прилагодити теоријски али и практично, тако да у срединама које су изразито културно хетерогене, као што је случај с Војводином, све врсте култуних идентитета буду поједнако заступљене у листама и регистрима, процесима идентификације, пријаве и што је најважније – да њихови носиоци буду укључени у интерпретацију елемената културног наслеђа.

Друга, пратећа хипотеза односи се претпоставку да етнолози и антрополози имају важну улогу у том процесу оглашавања различитих културних идентитета, као и у контроли употребе истих од стране политичких актера и то управо кроз дату Унескову бирократску структуру предвиђену да заштити диверзитет култура у свету.

Реулати истраживања које је спровела Јелена Ћуковић показују да носиоци елемената нематеријалног културног наслеђа из прве тезе могу да се поделе на два групе, и да у скаладу с тим теза може бити подржана или оборена. Прва група испитинака односи се на оне који су већ део културног менаџмента кроз државне, привате и невладине иституције и који су упућени на сарадњу са стручњацима из области живог културног наслеђа (међу првима етнолозима и антрополозима) који у том случају не покрећу иницијативу за заштиту мањинског наслеђа. Са друге стране полазна теза може бити оборена резултатима који показују да је значајан број испитаника у потпуности неупућен у структуре заштите Унеска, на глобалном и на нивоу државе Србије, те у бирократску терминологију, пројектне конкурсе и друге административне процесе. Стога је њихово посредно укључивање у систем заштите сопственог идентитета важан политички процес, који из професионално-етичких разлога не би требало да буде инициран од стране етнолога и антрополога. Уместо појединачних иницирања, Јелена Ћуковић закључује, потребно је ојачати мрежу едукације и оспособљавања група и појединаца који желе да заштите своје наслеђе и идентитете, па да иницијатива потекне од њих. Ћуковићева додаје, да је потребно покренути низ истраживачких питања везаних за тачно позиционирање антрополога и етнолога у процесу заштите мањинског наслеђа.

Остварени научни допринос дисертације у припадајућој научној области огледа се у јединствености истраживачког питања, и у резултатима истраживања који имају и научни и друштвени допринос. Налази докторске дисертације могу се применити у оквиру научне зајденице, као референца за оне појединце који су заинтересовани за сличу тему, али и за носиоце културног наслеђа, који би да се баве културним менаџментом. Теза је у том смислу део решења које се у њој предлаже, а то је едукација ширег становништва о важности система заштите у политичком смислу.

**Закључак**

Научни рад др Јелене Ћуковић представља изузетан допринос развоју домаће етнологије и антропологије који се огледа, превасходно, у нарочитом и иновативном приступу теми. Бављење нематеријалним културним наслеђем у домађем контексту, ретко подразумева критичко сагледавање и поновно промишљање читавог концепта. Ћуковићева је у досадашњем раду поступно, преко подробне анализе самог појма културног наслеђа, Унесковог система, државне културне политике, довела читаоца и до промишљања даљих корака стучњака (антрополога и етнолога) у разматрању потенцијала Унесковог система.

Веома је важно напоменути да је нематеријално културно наслеђе поље проучавања које је дистинктивно за етнологију и антропологију, где је истраживање др Јелене Ћуковић једно од пионирских у домаћем контексту, у погледу одабира тема као и теренског истраживња. Ћуковићева је активо укључена у реализацију едукативних програма коз вишегодишње учешће у организацији и извођењу пројеката Филозофског факултета и Министарства културе и информисања.

Значај свих њених публикација показује се и у теоријско-методолошком критичком унапређивању методолошких форми којима се служи етнологија и антропологија, те даје нови приступ стандардним начинима истраживања у корпусу етнолошког и антрополошког аналитичког инвентара, у проширивању истраживачких хоризоната домаће етнологије и антропологије, али и у указивању на релевантност етнологије и антропологије за разумевање савременог глобалног и локалног друштва и културе.

На основу свега изнетог,

Комисија предлаже Наставно научном већу Филозофског факултета Универзитета у Београду да предложи Комисији за звања Министарстства просвете, науке и технолошког развоја да др Јелену Ћуковић изабере у звање научногсарадника.

У Београду, 19.11.2019. Комисија:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Марко Пишев

Одељење за етнологију и

антропологију

Филозофски факулте

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф.др Марина Симић

Факултет политичких наука

Универзитет у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

доц.др Младен Стајић

Одељење за етнологију и

антропологију

Универзитет у Београду