НАСТАВНО-НАУЧНОМ ВЕЋУ

ФИЛОЗОФСКИ ФАКУЛТЕТ

УНИВЕРЗИТЕТ У БЕОГРАДУ

Наставно-научно веће Филозофског факултета Универзитета у Београду на седници од 07. 10. 2019. године изабрало нас је у стручну комисију за утврђивање услова за стицање научно-истраживачког звања НАУЧНИ САРАДНИК (реизбор) за др Владимире Илић.

На основу увида у поднету документацију и научни рад кандидаткиње, Комисија подноси следећи

**И З В Е Ш Т А Ј**

**Биографски подаци**

Др Владимира Илић, научни сарадник на Одељењу за етнологију и антропологију Филозофског факултета, рођена је 19. маја 1983. године у Београду. Након завршене основне школе и VI београдске гимназије, уписује се на основне студије етнологије и антропологије на истоименом Одељењу на Филозофском факултету у Београду. Дипломирала је на Одељењу за етнологију и антропологију на теми „Концепти материнства у полпуларној православној литератури“ априла 2008. године, мастерирала на теми „Културно обликовање и преношење страха путем комерцијалног филма“ 2010. године, а докторирала на теми „Емоције као културни конструкти и њихова употреба у политичким контекстима савремене Србије“ 2014. године. У периоду између 2004. и 2009. године је завршила основне петогодишње студије Унутрашње архитектуре на Факултету примењених уместности Универзитета уметности у Београду (диплома је изједначена са 2. степеном академских студија – мастер).

У периоду 2011-2014. године била је стипендисткиња Министарства за науку и технолошки развој и ангажована на пројекту *Трансформација културних идентитета у Србији и Европска унија*, финансираном од стране истог министарства. Од шк. 2012/13. године као докторанд-истраживач ангажована је у настави на Одењељу за етнологију и антропологију Филозогског факултета у Београду. На истом факултету је нзапослена од 2014. године, прво као истраживач сарадник а потом, од 2015. године, као научни сарадник. У звање научног сарадника изабрана је 24.06.2015. Исте године изабрана је са десет посто радног времена и у звање доцента. Тренутно је ангажована на пројекту *Антрополошко проучавање Србије – од културног наслеђа до модерног друштва* (177035), који се финансира од стране републичког Министарства просвете, науке и технолошког развоја.

Била је члан више комисија за оцену и одбрану завршних радова на свим нивоима студија етнологије и антропологије – основним, мастер и докторским. У мандатном периоду 2015-2018. била је члан Савета Филозофског факултета. Објавила је више научних чланака и учествовала на више (домаћих и међународних) научних конференција међу којима је и једно учешће по позиву.

**Целокупна библиографија научних радова кандидата**

1. Илић, Владимира. 2019. Употреба емпатије у антропологији емоција. *Етноантрополошки проблеми* 11 (1): 217-239.
2. Жикић, Бојан и Илић, Владимира. 2018. Страх од науке и страх од нацизма у америчком жанровском филму. *Антропологија* 18 (3): 191-213.
3. Илић, Владимира, Милосављевић, Љубица. Срамота у наративима џез музичара. У: Стајић, Младен (ур.). *Антропологија музике:* *Апстракти*. Београд: Филозофски факултет, Институт за етнологију и антропологију, 2018, стр. 8.
4. Илић, Владимира. 2017. „Имати све“ и „немати себе“: анализа представа среће и очајања у филму *Срећа*. *Етноантрополошки проблеми* 12 (2): 379-413.
5. Милосављевић, Љубица, Илић, Владимира. Страхови џез музичара. У: *Нарација страха: Истраживачки увиди, теоријски проблеми и методолошки изазови: Загреб, ИЕФ, 12. i 13. листопад 2017. : програм и сажеци.* Загреб: Институт за етнологију и фолклористику, 2017, стр. 40-41.
6. Žikić, Bojan i Ilić, Vladimira. 2017. Psychotherapy: injecting drug users’ cling to normality. A Serbian case. *Antropologija* 17 (3): 19-33.
7. Ковачевић, Иван и Владимира Илић. 2016. Антропологија филма у Србији. *Етноантрополошки проблеми* 12 (2): 379-413.
8. Илић, Владимира. 2016. Антрополошка Агора: циклус предавања 2016. године. *Етноантрополошки проблеми* 11 (4): 1202.
9. Жикић, Бојан, Илић, Владимира. Psychotherapy : injecting drug users' cling to normality – a Serbian case. У: Strang, Veronica (ur.), Moffat, Zemirah (ur.), Hoek, Lotte (ur.). *Symbiotic anthropologies : theoretical commensalities and methodological mutualisms*. Exeter: University, 13-16. April 2015, str. 59.
10. Илић, Владимира. 2015. Антрополошка агора: циклус предавања 2015. године. *Етноантрополошки проблеми* (н.с.) 10 (4): 1039.
11. Илић, Владимира. 2014. Емпатија као стратегија премошћавања јаза између политичара и становништва Србије. *Етноантрополошки проблеми* (н.с.) 9 (4): 955-976.
12. Илић, Владимира. 2014. Узајамно подстицање страха од насиља и индустрије обезбеђења: пример филмских наратива и електроснких безбедносних система за домаћинство. *Етноантрополошки проблеми* (н.с.) 9 (1): 105-126.
13. Илић, Владимира. 2014. *Емоције као културни конструкти и њихова употреба у политзичким контекстима савремене Србије*. Докторска дисертација одбрањена 4.децембра 2014.године на Филозофском факултету Универзитета у Београду.
14. Илић, Владимира. 2014. Страх од странаца као превенција опасности: пример филма "Taken" (2008). *Антропологија* 14 (1): 33-47.
15. Илић, Владимира. 2013. Утицај рада и доколице на срећу младих људи у Београду. *Eтнолошко-антропoлошке свеске* (н.с.) 22 (11): 7-26.
16. Илић, Владимира. 2013. Филм као извор знања: пример производнје страха од терориста у филмовима „Опсада“ и „Предаја“. *Антропологија* 13 (3): 143-162.
17. Ковачевић , Иван (уредник), Илић, Владимира (уредник). 2013. *Антропологија филма*, (Нова српска антропологија, коло 1, књ. 1). Београд: Одељење за етнологију и антропологију Филозофског факултета: Часопис Етноантрополошки проблеми: Институт за етнологију и антропологију Филозофског факултета: Часопис Антропологија: Српски генеалошки центар.
18. Илић, Владимира и Младен Стајић. 2013. Религија и емоције: могући правци истраживања. У: *Урбани културни идентитети и религиозност у савременом контексту: тематски зборник,* Етнолошка библиотека, књ. 73, ур. Синани, Данијел, 197-214. Београд: Српски генеалошки центар: Одељење за етнологију и антропологију Филозофског факултета.
19. Kовачевић, Иван и Владимира Илић. 2013. Неки проблеми проучавања идентитета у Србији. У: *Урбани културни идентитети и религиозност у савременом контексту: тематски зборник,* Етнолошка библиотека, књ. 73, ур. Синани, Данијел, 11-27. Београд: Српски генеалошки центар: Одељење за етнологију и антропологију Филозофског факултета.
20. Илић, Владимира. 2012. Филм као извор знања: пример производнје страха од странаца у филму „Поноћни експрес“. *Антропологија* 12 (3): 115-134.
21. Ilić, Vladimira. The modern Belgrade residential architecture as the reflection of disturbed socio-economic conditions. У: *Issues of legitimacy : entrepreneurial culture, corporate responsibility and urban development: international conference: Mostra dʼOltremare, Naples, Italy, 10-14 September 2012*. Naples: [s. n.], 2012, str. 40.

**Библиографија радова које је ауторка објавила у звању научни сарадник (2013-2017) класификована по категоријама:**

**М24 3х3=12**

Илић, Владимира. 2019. Употреба емпатије у антропологији емоција. *Етноантрополошки проблеми* 11 (1): 217-239.

Илић, Владимира. 2017. „Имати све“ и „немати себе“: анализа представа среће и очајања у филму *Срећа*. *Етноантрополошки проблеми* 12 (2): 379-413.

Ковачевић, Иван и Владимира Илић. 2015. Антропологија филма у Србији. *Етноантрополошки проблеми* 12 (2): 379-413.

**М34 2x0,5=1**

Милосављевић, Љубица, Илић, Владимира. Страхови џез музичара. У: *Нарација страха: Истраживачки увиди, теоријски проблеми и методолошки изазови: Загреб, ИЕФ, 12. i 13. листопад 2017. : програм и сажеци.* Загреб: Институт за етнологију и фолклористику, 2017, стр. 40-41.

Жикић, Бојан, Илић, Владимира. Psychotherapy : injecting drug users' cling to normality - a Serbian case. У: Strang, Veronica (ur.), Moffat, Zemirah (ur.), Hoek, Lotte (ur.). *Symbiotic anthropologies : theoretical commensalities and methodological mutualisms*. Exeter: University, 13-16. April 2015, str. 59.

**М51 2х3=6**

Жикић, Бојан и Илић, Владимира. 2018. Страх од науке и страх од нацизма у америчком жанровском филму. *Антропологија* 18 (3): 191-213.

Žikić, Bojan i Ilić, Vladimira. 2017. Psychotherapy: injecting drug users’ cling to normality. A Serbian case. *Antropologija* 17 (3): 19-33.

**М64 0,5x1=0,5**

Илић, Владимира, Милосављевић, Љубица. Срамота у наративима џез музичара. У: СТАЈИЋ, Младен (ур.). *Апстракти*. Београд: Филозофски факултет, Институт за етнологију и антропологију, 2018, стр. 8.

**Научно-истраживачки рад кандидаткиње**

Библиографија радова др Владимире Илић у периоду који се оцењује обухвата три оригинална научна рада објављена у националним часописима међународног значаја, два таква рада објављена у врхунском часопису националног значаја, два саопштења са са међународних скуова штампана у изводу (апстракт) и једно саопштење са националног скупа штампана у изводу (апстракт).

Према *Правилнику о поступку и начину вредновања и квантитативном исказивању научноистраживачких резултата истраживача* Министарства просвете, науке и технолошког развоја, вредновање научне компетентности др Владимире Илић било би следеће:

**Категоризација и вредновање радова у периоду у којем је кандидаткиња била у звању научни сарадник**

|  |  |  |  |
| --- | --- | --- | --- |
| **Категорија** | **Број радова** | Вредност  (у бодовима) | **Број бодова** |
| M24 | 3 | 4 | 12 |
| M34 | 2 | 0,5 | 1 |
| M51 | 2 | 3 | 6 |
| M64 | 1 | 0,5 | 0,5 |
| **Укупно** | 8 | 0,5 | 19,5 |

**Услови за звање научни сарадник према Правилнику**

|  |  |  |
| --- | --- | --- |
| Диференцијални услов -од првог избора у претходно звање до избора у звање ... | **....** потребно је да кандидат има најмање XX поена, који треба да припадају следећим категоријама: | |
| Научни сарадник | Укупн | **16** |
| M10+M20+M31+M32+M33+M41+M42+M43+M44+M45+M51+M52 | **10** |
| M11+M12+M13+M14+M21+M22+M23+M24+M31+M41+M42+M51 | **7** |

|  |  |  |
| --- | --- | --- |
| Диференцијални услов -од првог избора у претходно звање до избора у звање ... | **....** потребно је да кандидат има најмање XX поена, који треба да припадају следећим категоријама: | |
| Научни сарадник | Укупн | **19,5** |
| M10+M20+M31+M32+M33+M41+M42+M43+M44+M45+M51+M52 | **18** |
| M11+M12+M13+M14+M21+M22+M23+M24+M31+M41+M42+M51 | **18** |

**Анализа објављених радова у звању научни сарадник**

У предметном смислу, радови др Владимире Илић првенствено припадају антрополошком проучавању емоција које она третира као културни феномен. Са овим је често прожет и други предметни домен ауторкиних радова, а то је антропологија филма, односно проучавање филма као једног од производа популарне културе којим се она бави пре свега са аспекта рефлексије културних представа о феномену емоција, те културног обликовања самих емоција и објеката тих емоција. Може се рећи да је трећи предметни домен на који се усмерава њено интересовање за истраживање емоција јесу поједине (друштвене) групе као што су џез музичара и интравенских зависника.

У раду „Употреба емпатије у антропологији емоција“ кандидаткиња даје увид у начелну порелу антрополошких приступа емоцијама на којима се темеље и приступи емпатији и њеној употреби као антрополошког методолошког средства. Употреба емпатије се у антролошким истраживањима емоција везује за универзалистички приступ потоњем феномену, а који се темељи на биолошкој претпоставци да су емоције примарно телесна осећања, унутрашња и лична стања појединаца сходно чему их је могуће идентификовати помоћу такође физиолошки утемељене људске способности разумевања, тј. емпатије. Поједини представници културног приступа емоцијама су тако схваћену и примењену емпатију потпуно одбацили. Међутим, између ова два екстрема кандидаткиња уочава нијансираност у антрополошким схватањима оба концепта. Према томе, кандидаткиња формулише и циљ свог рада; она настоји да представи поједине резултате истраживања везаних за концепт емпатије, у оној области антропологије која се занима за емоциналне животе људи, као и да пружи увид у нека од кључних схватања тог феномена и укаже на њихову зависност од конкретних приступа концепту емоције, као и да понуди делимичан увид у уочену нијансираност у схватањима која се тичу употребе емпатије, а која указује на изузетно живу али и несталну антрополошку мисао о том концепту.

На примеру америчког филма *Срећа* из 1998. године, у раду „ 'Имати све' и 'немати себе': анализа представа среће и очајања у филму *Срећа*“ кандидаткиња анализира културне претпоставке на којима је заснова (де)конструкција, с једне стране, срећне америчке породице и срећних појединаца који „имају све“, и с друге, очајања чија је појава утемељена у културним ставовима појединаца а које се појављују као препрека за успостављање блискости са другим људима те и за достизање среће.

„Антропологија филма у Србији“ је прегледни рад који је кандидаткиња објавила у коауторству са проф. др Иваном Ковачевићем као уводни текст зборника „Антрополгија филма“ – прве књиге у оквиру едиције „Нова српска антропологија“. У првом делу рада аутори дају кратак историјски осврт на приступе присутне у антрополошком проучавању филма и, с обзиром на то да филм третирају као форму популарне културе, стављају нагласак на разматрање културно комуникацијско својство филма. Како је један од циљева рада да читаоцима скрене пажњу на ... у домаћој антрополошкој заједници, аутори у другом делу рада дају приказ свих радова који чине целину поменутог Зборника. Тиме се кренула пажња на тематску ширину и, уз упућивање на низ других радова који своје место нису нашли унутар корица Зборника, на истраживачку плодност антропологије филма.

У коауторском раду насловљеном „Страх од науке и страх од нацизма у америчком жанровском филму“, аутори скрећу пажњу да се страх од науке јавља као чест мотив жанровских филмова – нарочито у научној фантастици и хорору. У питању је културно конструисан и посредован страх, који се заснива на томе да би одређена научна сазнања или технолошке иновације могле бити употребљене не на корист човечанству, већ у сасвим супротном смислу. Титулари такве употребе обично бивају појединци чији су филмски ликови моделовани на основу културне представе о „лудом научнику”, а рекло би се, према речима аутора, да нема „луђег”, односно опаснијег научника од нацистичког. У филмовима у којима такви научници поседују напредна знања, страх од науке повезан је са страхом од нацизма као политичког, то јест друштвеног покрета, а који се види као претња западној цивилизацији и људском свету уопште. У раду се истиче да се страх од науке тада појављује у жанровском филму као страх од нацистичке науке, а његово (над)културно произвођење врши се на основу садржаја културне представе о нацистичком научнику, што разматрамо на основу филмова „Момци из Бразила” (1978) и „Нацистичка база из утробе земље” (2012).

У коауторском чланку са проф. др Бојаном Жикићем, насловљеном „Психотерапија: бедем нормалности интравенозних корисника дрога – случај Србија“, полази се од схватања да се психотерапија у Србији још увек чешће везује за менталне поремећаје него за саветовање. Интравенозни корисници дроге чине групу чији чланови радо говоре о психотерапији, за разлику од већине других особа, које нерадо откривају своје посете терапеуту. Аутори увиђају да за ову одређену групу, психотерапија представља оруђе за конструисање менталне дистинкције између друштвене и соматске болести. Предмет овог рада обухвата три аспекта, од којих је први место које емоције имају у когнитивном процесу психотерапијског лечења, затим психотерапија као средство самообјашњавања и психотерапија као ментални модел нормалности. Представљањем експлицитних модела психотерапије, нормалности и емоција у оквирима културне когниције групе интравенозних корисника дроге, аутори рада су настојојали да укажу на експлицитне моделе ових појмова у српској култури.

**Закључак**

Најважнији допринос резултата истраживања представљених у радовима др Илић се огледа у разумевању процеса културног конструисања емоција. Како за овај културни феномен није било ранијег интересовања у домаћим етнолошким и антрополошким истраживањима, кроз радове др Илић приступи и резултати иностраних истраживања постају доступни домаћој научној јавности а антропологија емоција као посебна субдисциплина бива уведена и развијана у домаћој етнолошкој и антрополошкој заједници. Поред несумњивог квалитета у погледу дизајна истраживања, те теоријског и методолошког приступа проучаваној проблематици, радови др Илић представљају допринос домаћој етнологији и антропологији и у предметном смислу, а пре свега у погледу свежине и иновативности аналитичких и интерпретативних поступака, коришћених за бављење самостално прикупљеним експланоторним материјалом. Поред тога, њени научни резултати у великој мери могу допринети и осталим дисциплинама које се баве разумевањем емоција и емоционалних стања човека, као и разумевањем њиховог културног обликовања.

Комисија закључује да др Владимира Илић испуњава услове предвиђене *Законом о научно-истраживачкој делатности* и *Правилником о поступку, начину вредновања и квантитативном исказивању научноистраживачких резултата истраживача* за реизбор у звање НАУЧНИ САРАДНИК и у том смислу предлаже Наставно-научном већу Филозофског факултета Универзитета у Београду да утврди испуњеност услова за реизбор др Владимире Илић у звање НАУЧНИ САРАДНИК

У Београду, 19. новембра 2019. Комисија:

Проф. др Иван Ковачевић

Доц. др Ивана Гачановић

др Александар Крел, научни сарадник

Етнографског института САНУ